google/wiki40b huggingface dataset:
Ždiarny potok

Prameň

Pramení v Nízkych Tatrách, v geomorfologickom podcelku Kráľovohoľské Tatry, na južnom svahu Strednej hole (1 875,9 m n. m.) v nadmorskej výške približne 1 500 m n. m.
DDR2 SDRAM

DDR2 SDRAM sú priamymi nástupcami DDR SDRAM. Pracovné frekvencie sú v rozmedzí 400 - 1200 MHz. Výhodou oproti DDR je možnosť lepšieho prístupu k nastaveniam frekvencie ako aj časovania prostredníctvom BIOSu. DDR2 pamäte dokážu pracovať v zapojení SINGLE ale aj DUAL Chanel. Toto pripojenie je viac odporúčané kvôli rýchlosti. Väčšina DDR2 pamätí sa vyrába už s pasívnymi medenými chladičmi po celom povrchu modulu.
Vaucourt

Poloha

Obec má rozlohu 6,29 km². Najvyšší bod je položený 296 m n. m. a najnižší bod 230 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Noyer (Cher)

Poloha

Obec má rozlohu 19,98 km². Najvyšší bod je položený 374 m n. m. a najnižší bod 208 m n. m.

Obyvateľstvo

Počet obyvateľov obce je 247 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Take on Me

Kompozícia

„Take on Me“ je synthpopová skladba, ktorá obsahuje nástroje ako akustické gitary, klávesy a syntetizátory. Jej tempo je veľmi rýchle a má hodnotu 170 úderov za minútu. Je napísaná v tónine B Dórskeho modusu, harmonický postup je Bm-E-A-Dmaj7-C#m7. Spevák Morten Harket spieva nad dva a pol oktávy.
Ako refrén pokračuje, Harketov hlas má najvyššie tóny, pričom dosahuje falzet a na konci dosahuje najvyššiu notu (E₅).
Monfort (Gers)

Poloha

Obec má rozlohu 22,49 km². Najvyšší bod je položený 194 m n. m. a najnižší bod 105 m n. m.

Obyvateľstvo

Počet obyvateľov obce je 479 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estrée-Cauchy

Poloha

Obec má rozlohu 3,89 km². Najvyšší bod je položený 171 m n. m. a najnižší bod 118 m n. m.

Obyvateľstvo

Počet obyvateľov obce je 369 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cheimón z Argosu

Cheimón (starogr. Χείμων – Cheimón) bol v roku 448 pred Kr. olympijský víťaz v zápasení.
Cheimón z Argu, otec olympionika Aristea, bol na 83. olympijských hrách v roku 448 pred Kr. ovenčený olivovým vencom za víťazstvo v zápasení. Zápasenie (palé) sa podobalo nášmu „gréckorímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký grécky cestovateľ a spisovateľ Pausanias videl v olympijskej Altide sochy Cheimóna a jeho syna Aristea. Pausanias o tom uvádza: „Argejský Aristeus získal víťazstvo za dolichos, Aristeov otec Cheimón za zápasenie. Stojí v tesnej blízkosti; sochu jedného vytvoril chijský Pantias, ktorý sa vyučil u otca Sóstrata, sochy Cheimóna sú dielom Naukyda, jedného z najlepších, a to jedna v Olympii, druhá dopravená z Argu do svätyne Eirény v Ríme."
Svätyňu bohyne Mieru (lat. Pax) dal v Ríme postaviť cisár Vespazián východne od Augustovho námestia. Chrám bol naplnený umeleckými dielami a bol do neho prenesený i zlatý poklad z dobytého jeruzalemského chrámu.
Chambéria

Poloha

Obec má rozlohu 14,67 km². Najvyšší bod je položený 582 m n. m. a najnižší bod 356 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grand-Santi

Polohopis

Grand-Santi má rozlohu 2 112 km².

Obyvateľstvo

Grand-Santi má 4519 obyvateľov (2009).
Graf vývoja obyvateľstva:
Zdroje: INSEE
Róbert Albert Gottier

Životopis

Pracoval ako robotník na viacerých miestach, v roku 1938 – 1944 pracovník nemocenskej poisťovne v Banskej Bystrici, v roku 1954 – 1957 pracovník píly v Podbrezovej-Štiavničke a Smrečiny v Banskej Bystrici.  Organizátor triednych bojov,   protifašistického hnutia a SNP na Horehroní. Podpredseda Národného zhromaždenia (1945 – 1954). Nositeľ viacerých vyznamenaní.
Vraní vrch

Ochrana

Predmetom ochrany sú xerotermné rastlinné spoločenstvá, na podklade muskovitických ortorúl krhovického kryštalinika. Prírodná pamiatka sa rozkladá na vrchole a v časti svahov rovnomenného vrchu o nadmorskej výške 232 metrov.
Ménesplet

Poloha

Obec má rozlohu 18,91 km². Najvyšší bod je položený 86 m n. m. a najnižší bod 22 m n. m.

Obyvateľstvo

Počet obyvateľov obce je 1 646 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Báhrám I.

Báhrám I., perzský veľkokráľ v rokoch 273 – 276, bol najstarším synom Šápúra I. a bratom Hormizda I. Pred svojim nástupom na trón pôsobil ako kráľ v Gíláne, provincii tiahnucej sa pozdĺž južných brehov Kaspického mora, severozápadne od dnešného Teheránu. Jeho investitúra na kráľa kráľov je zobrazená na reliéfe v Bíšápúre, ktorý si neskôr nechal pre svoje potreby adaptovať kráľ Narsé, ďalší Báhrámov brat.
Najvýznamnejšou udalosťou krátkej Báhrámovej vlády je poprava náboženského mysliteľa Maniho, ku ktorej došlo na podnet najvplyvnejšieho z dvorných mágov, kňaza Kartíra. Podľa manicheiských prameňov bol šesťdesiatročný prorok pozvaný na dvor, kde sa dostal do konfliktu s kráľom a ešte počas audiencie mu nasadili okovy. V marci 276, v závere Báhrámovej vlády, bol Mání popravený v Gundéšápúre, meste založenom jeho niekdajším ochrancom Šápúrom I. Správy o hrozných mukách, ktorým bol pred smrťou vystavený, sa nedajú doložiť a sú asi tendenčné (je však možné, že Peržania neskôr zhanobili jeho mŕtvolu).
O Báhrámovej vláde toho inak nemožno veľa povedať, snáď iba to, že si zvolil ikonograficky pozoruhodnú panovnícku korunu (každý sásánovský kráľ mal inú, čo veľmi pomáha ich identifikácii na reliéfoch a minciach). Báhrámovým nástupcom na perzskom tróne sa stal jeho syn Báhrám II.
Zimné paralympijské hry 2022

Športy

V septembri 2016 Medzinárodný paralympijský výbor oznámil rozhodnutie, že na paralympiáde 2022 budú po prvýkrát súťažiť para-bobisti. Rozhodnutie však bolo len podmienečné. Do hier nebol zaradený skeleton. Pridanie bobov je výsledkom päťročnej práce Medzinárodnej bobovej a skeletonovej federácie. V para-boboch a v para-skeletone súťažia zmiešané družstvá. Súťaží sa aj v alpskom a severskom lyžovaní, biatlone, hokeji na sánkach a curlingu vozičkárov.

Slovensko-poľská kadidatúra

V januári 2013 vtedajší premiér Robert Fico oznámil, že vláda podporí spoločnú poľsko-slovenskú kandidatúru.

Logo

15. decembra 2017 organizačná komisia paralympijských a olympijských hier zverejnila logá. Logá navrhla čínska dizajnérka Lin Cunzhen. Paralympijské logo tranformuje znak 飞 pre "lietať" na obraz športovca na vozíku v chvate k cieľovej čiere.
Houplines

Poloha

Obec má rozlohu 11,32 km². Najvyšší bod je položený 20 m n. m. a najnižší bod 12 m n. m.

Obyvateľstvo

Počet obyvateľov obce je 7 583 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Burey

Poloha

Obec má rozlohu 5,4 km². Najvyšší bod je položený 162 m n. m. a najnižší bod 137 m n. m.

Obyvateľstvo

Počet obyvateľov obce je 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vkladná knižka

Vkladná knižka je cenný papier, ktorý potvrdzuje existenciu vkladu a jeho výšky a zároveň vzťah medzi vkladateľom a bankou. Vkladná knižka má fyzickú podobu a jej predloženie je nevyhnutné pri výbere z vkladnej knižky (na rozdiel napríklad od termínovaného vkladu. Číslo vkladnej knižky je číslom vkladového účtu. Vkladná knižka je vedená bezplatne, na jej otvorenie sa však vyžaduje minimálny vklad. Minimálny vklad stanovuje banka a je obvykle vo výške 5 - 20 €. Peniaze na vkladnú knižku možno vkladať v hotovosti alebo bezhotovostným prevodom (z bežného účtu, zrážkou zo mzdy a pod.).
Vkladné knižky možno rozdeliť z viacerých hľadísk:
1) Podľa meny, v ktorej je vkladná knižka vedená (vkladná knižka vedená v EUR, USD, CZK a pod.).
2) Podľa dĺžky výpovednej lehoty:
a) vkladná knižka bez výpovednej lehoty - výber z vkladnej knižky možno realizovať kedykoľvek, bez nutnosti predom ho banke ohlásiť, b) vkladná knižka s výpovednou lehotou - výber možno realizovať až po uplynutí výpovednej lehoty (čas od nahlásenia výberu banke po realizáciu výberu), pričom výpovedná lehota sa môže pohybovať od niekoľkých dní až do niekoľkých rokov. Obvykle je v ponuke bánk výpovedná lehota v trvaní 7 dní, 14 dní, 1, 2, 3, 6, 9, 12 a 24 mesiacov. Výpovednú lehotu si klient volí pri zriaďovaní vkladnej knižky.
3) Podľa dĺžky viazanosti - tzv. termínované vkladné knižky, pri ktorých si klient volí čas, počas ktorého nebude z vkladnej knižky vyberať peniaze. Tento typ vkladných knižiek je veľmi podobný termínovaným vkladom.
4) Špeciálne typy vkladných knižiek:
a) devízová vkladná knižka - určené pre výber a vklad prostriedkov vo voľne zameniteľných menách (CZK, USD a pod.), b) detská vkladná knižka - určená pre dieťa, zriadená rodičom, c) výherné vkladné knižky - zväčša neúročené, pričom v pravidelných intervaloch dochádza k žrebovaniu výhry, ktorá je následne vyplatená v prospech vkladnej knižky.
Úročenie vkladných knižiek závisí od dĺžky výpovednej lehoty (alebo viazanosti). Čím je výpovedná lehota vyššia, tým je úrok na vkladnej knižke vyšší. Pri nedodržaní výpovednej lehoty a predčasnom výbere z vkladnej knižky dochádza k zrážke z úroku v zmysle platného cenníka banky.
Lesneven (obec)

Poloha

Obec má rozlohu 10,27 km². Najvyšší bod je položený 79 m n. m. a najnižší bod 14 m n. m.

Obyvateľstvo

Počet obyvateľov obce je 7 125 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nort-Leulinghem

Poloha

Obec má rozlohu 3,45 km². Najvyšší bod je položený 116 m n. m. a najnižší bod 41 m n. m.

Obyvateľstvo

Počet obyvateľov obce je 201 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pleuville

Poloha

Obec má rozlohu 33,63 km². Najvyšší bod je položený 187 m n. m. a najnižší bod 130 m n. m.

Obyvateľstvo

Počet obyvateľov obce je 387 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zebrzydowice (Sliezske vojvodstvo)

Dejiny obce

Prvá historická zmienka o Zebrzydowiciach sa datuje do roku 1305 v dokumente Liber fundationis episcopatus Vratislaviensis, a to pod názvom Siffridi Villa. Historicky boli pod správou českého štátu a neskôr habsburskej monarchie (celé Těšínsko bolo do roku 1918 súčasťou krajín Koruny českej). Po skončení prvej svetovej vojny si Zebrzydowice nárokovalo Česko-Slovensko, Poľsko aj tzv. Nemecké Rakúsko.
Počas sedemdňovej vojny medzi Česko-Slovenskom a Poľskom Zebrzydowice obsadili česko-slovenské jednotky. V obci sa nachádza pomník poľským vojakom, ktorí v tomto konflikte padli. V roku 1920 bola obec, ktorá podľa rakúskeho sčítania ľudu presiahla sotva tisíc obyvateľov, pričlenená na základe rozhodnutia medzinárodnej arbitráže k Poľsku.
V rokoch 1975 - 1999 bola obec súčasťou Katovického vojvodstva.
Marimbault

Poloha

Obec má rozlohu 6,71 km². Najvyšší bod je položený 123 m n. m. a najnižší bod 88 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manažérstvo kvality

Manažérstvo kvality (nenormované tvary: manažment kvality, staršie riadenie kvality či riadenie akosti) je súčasť riadenia podniku; cieľom je optimalizácia pracovných postupov alebo výrobných procesov so zohľadnením materiálových a časových zdrojov, očakávanej konečnej kvality produktu (definovanej pokiaľ možno číselnými parametrami) a predpokladaného ďalšieho rastu a vývoja firmy. Medzi základné nástroje manažérstva kvality patria napríklad zber dát o spokojnosti zákazníka, vyhodnocovanie výkonnosti a spoľahlivosti procesov, počtu reklamácií od zákazníkov, štatistika a iné, vedúce k zlepšovaniu podnikových komunikačných štruktúr, odborných firemných stratégií, zvýšeniu spokojnosti zákazníka, úspore zdrojov vďaka zavedeniu vhodne zvolených štandardov, atď.

Úvod

Manažérstvo kvality má zabezpečiť, aby sa v podniku dostali požiadavky na kvalitu produktu a výrobných, či vývojových procesov medzi hlavné priority. Tieto požiadavky môžu byť formálne zadefinované (napríklad internými smernicami, príručkou kvality alebo vo firmách s manažérstvom kvality v nižšom stupni vývoja i interným e-mailom z vedenia podniku), alebo neformálne (nepísané očakávania primeranej kvality). Vývoj manažérstva kvality dospel v súčasnosti k niekoľkým viac či menej štandardizovaným postupom, z ktorých niekoľko je prijatých vo forme noriem (napr. ISO 9001, ISO 14001,...) alebo odporúčaní (napr. CMM). Manažérstvo kvality sa zaoberá nielen procesmi výroby či vývoja a produktom samotným, ale siaha i do riadenia podniku a snaží sa o vyhodnocovanie vedenia podniku a projektov, úspešnosti strategických rozhodnutí,...

Kvalita nestojí nič

Tento výrok je niekedy možné počuť najmä na poradách o rozpočte pre oddelenie kvality. Je pravdivý, avšak treba ho chápať v istých súvislostiach: manažérstvo kvality na začiatku (pri zavádzaní systému) stojí isté množstvo zdrojov. Toto množstvo závisí od vhodnosti zvoleného systému, od nasadenia personálu, od podpory vedenia, a od skúsenosti zodpovedného kvalitára, ktorý systém zavádza. Od systému kvality sa očakáva prínos v podobe získania nových zákazníkov, udržania firmy na trhu, udržania existujúcich zákazníkov, ušetrenia zdrojov vďaka efektívnejšiemu riadeniu a komunikácii vo firme, a podobne. Tieto prínosy v ideálnom prípade vyrovnávajú cenu, ktorú firma platí za chod systému kvality a prinášajú zisk. V tomto zmysle treba chápať výrok Kvalita nestojí nič.
Kostol Najsvätejšej Trojice (Varín)

Dejiny

Dejiny Kostola Najsvätejšej Trojice sa začínajú písať v roku 1200, kedy bola vybudovaná fara s kaplnkou, ktorá bola zasvätená sv. Krížu. Avšak v ďalších cirkevných dokumentoch z roku 1233 sa už spomína novopostavený kostol, ktorý bol zasvätený Panne Márii. Dôkazom tohto je aj erb obce z roku 1416, kde sa nachádza Panna Mária s dieťaťom.
Súčasťou varínskej farnosti boli až do 17. storočia tieto obce: Terchová, Belá, Lysica, Lutiše, Vadičov Riečnica, Stráža, Dolná Tižina, Gbeľany, Nededza, Krasňany, Nezbudská Lúčka, Kotrčiná Lúčka, Teplička nad Váhom a Zástranie.
V druhej polovici 16. storočia sa naplno prejavila reformácia aj vo varínskej farnosti. Keďže rodina Pongráczova prešla na stranu reformácie, aj poddaní museli prijať náboženstvo zemepána.
V 17. storočí protestanti prestavali kostol a doplnili ho klenbami a emporami, ako to bolo typické v evanjelickom štýle.
Po smrti palatína Turzu sa zemepáni začali vracať späť ku katolíckej viere, od roku 1673 bol varínsky kostol opäť katolícky.

Klasicistická kaplnka

Súčasťou kostola je klasicistická kaplnka z roku 1727, ktorú vybudovali na náklady patróna kostola Antona Pongráca. V kaplnke bolo vybudované mauzóleum, jednoloďový priestor. Má rovný záver, ktorý je zaklenutý krížovými hrebienkovými klenbami. Nad portálom je oválna plocha s plastickým erbom rodiny Pongrácovej, na ktorom je vyobrazený trojhran štítu so zuborezom.

Oltár

Neskorobarokový oltár pochádza z roku 1769. Je upevnený priamo na stene s vysokým reliéfom polychromovanej drevorezby Najsvätejšej Trojice a Nanebovzatia Panny Márie v oblakoch.

Krstiteľnica

Patrí medzi najstaršie predmety v kostole. Jej spodná časť pochádza z 13. storočia a kamenný nadstavec je z roku 1580 s vyrytým nemeckým kolopisom.

Dekanát

Varínsky dekanát je jeden z desiatich, ktoré sú zriadené v novozaloženej Žilinskej diecéze. Do dekanátu patria farnosti Varín, Terchová, Belá, Lutiše, Dolná Tižina, Teplička nad Váhom, Strečno, Brodno a Divina. Sídlo tohto dekanátu je viacmenej symbolické, keďže do varínskej farnosti v minulosti patrili viaceré obce.
Pfalzweyer

Poloha

Obec má rozlohu 2,23 km². Najvyšší bod je položený 322 m n. m. a najnižší bod 240 m n. m.

Obyvateľstvo

Počet obyvateľov obce je 313 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vouarces

Poloha

Obec má rozlohu 5,96 km². Najvyšší bod je položený 94 m n. m. a najnižší bod 75 m n. m.

Obyvateľstvo

Počet obyvateľov obce je 57 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rómovia na Slovensku

Podľa klasifikovaného odhadu organizovaného Ministerstvom práce Slovenskej republiky a Rozvojovým programom OSN na Slovensku z roku 2013 na území Slovenska žije 402 840 Rómov (približne 7,5 % obyvateľstva). Žijú v 1 070 obciach Slovenska a koncentrujú sa najmä na juhu a východe Slovenska (Novohrad, Horehronie, Gemer, Spiš, Zemplín, Šariš a Abov). K svojmu rómskemu pôvodu sa hlási iba ¼ Rómov. Veľká časť sa hlási k slovenskej a maďarskej národnosti.  
Podľa posledného oficiálneho sčítania v roku 2011 sa k rómskej národnosti prihlásilo iba 105 738 obyvateľov, rómsky materinský jazyk deklarovalo 122 518 obyvateľov, v domácnosti rómsky jazyk používa 128 242 obyvateľov a na verejnosti iba 36 660 obyvateľov.
Gymnázium Pavla Országa Hviezdoslava

História

Slávnostné otvorenie dolnokubínskeho gymnázia sa konalo v nedeľu 21. septembra 1919. Osobne sa ho zúčastnil básnik P. O. Hviezdoslav, recitoval svoju báseň Nie povolaný. Riadne vyučovanie sa začalo 22. septembra 1919. Bolo prijatých 69 žiakov a vyučovalo sa v troch triedach. Prvým riaditeľom bol František Malota.
Od svojho vzniku zápasilo gymnázium s priestorovými a personálnymi problémami aj s nedostatkom finančných prostriedkov. Na základe rozhodnutia ministerstva školstva z augusta 1922 bolo určené, že dolnokubínske gymnázium bude len štvortriedne. Úplné osemročné gymnázium bolo obnovené v roku 1934. Obdobie druhej svetovej vojny je zaznačené vo vtedajšej výročnej správe: „v škole sa tvoril politicky jednotne zmýšľajúci profesorský zbor ako tábor odbojníkov. Negatívny postoj svojich profesorov k fašizmu vycítilo i žiactvo a dalo sa viesť ich vplyvom." Študentka Alžbeta Csillaghyová v boji za oslobodenie obetovala život.
V roku 1947 začala výstavba novej gymnaziálnej budovy na Kohútovom sade. V lete 1967 sa škola presťahovala späť do starej budovy na námestí, hneď sa začala jej rekonštrukcia. Od septembra 1970 bolo zavedené opäť štvorročné gymnázium. Štúdium bolo diferencované na humanitnú a prírodovednú vetvu. Od školského roka 1978/1979 bolo gymnázium zamerané len na prírodovednú vetvu. Začali sa vyučovať odborné predmety ako základy stavebníctva, základy elektrotechniky a hutníctvo. V roku 1983 bola dokončená prístavba učební v pravom krídle budovy.
V roku 1994 bola otvorená prvá trieda osemročného gymnaziálneho štúdia. Škola sa postupne rozrástla na 20-triedne gymnázium s počtom žiakov vyše 600. Počas takmer 100 rokov existencie gymnázia opustilo jeho lavice vyše 7 000 absolventov.

Súčasnosť

V súčasnosti je škola modernou vzdelávacou inštitúciou, ktorej absolventi sú schopní presadiť sa v konkurenčných podmienkach na trhu práce. O kvalitnej práci pedagógov svedčí percento prijatých žiakov na vysoké školy, ktoré sa pohybuje nad 90%. Od júna 2007 sa študenti gymnázia tešia novej viacúčelovej športovej hale, v septembri 2009 mohli začať využívať osem nových, moderných a nadštandardných učební pre výučbu cudzích jazykov. V rokoch 2015 - 2018 prebehla celková rekonštrukcia budovy školy.
Technische Universität München

Technische Universität München (doslova Mníchovská technická univerzita; skrátene TU München alebo TUM) je verejná vysoká škola univerzitného typu so sídlom v Mníchove. Bola zriadená v roku 1868. Dala svetu celkovo 17 nositeľov Nobelovej ceny.
Snežné delo

Snežné delo alebo snehové delo je stroj na umelú výrobu snehu a umelé zasnežovanie. Používajú sa viacmenej na to, aby lyžiarske zjazdovky boli použiteľné v období, keď je síce mráz, ale je nedostatok snehovej pokrývky. Funguje tak, že sa pomocou kompresora rozstrekuje vodná hmla do prúdu podchladeného vzduchu. Použitie snežných diel si vyžaduje náročnú infraštruktúru: dostatočný zdroj vody, nádrže na vodu s čerpadlami a vodovodom a elektrické napájanie. Problémom nočného zasnežovania môže byť hlučnosť. Pre svoju hmotnosť je delo obvykle umiestnené na stálom mieste alebo je premiestňované pomocou ratraku.

História a využitie

Prvé pokusy vyrábať umelý sneh sa konali v Kanade v 40. rokoch 20. storočia Snežné delo si ako prví patentovali Američania Art Hunt, Dave Richey a Wayne Pierce v roku 1950, a k masovému používaniu boli snežné delá pripravené na Zimné olympijské hry v Squaw Valley v roku 1960. Začiatkom 60-tych rokov sa začali používať a v niektorých zimných strediskách v Západnej Európe.
Snežné delá vyrába niekoľko výrobcov. Lídrom na trhu je skupina Technoalpin (do ktorej patrí od roku 2012 aj mYNeige, predtým Johnson Controls Neige a York Neige), dvojkou je spoločnosť DemacLenko (patriaca od roku 2011 pod skupinu Leitner). Tretím významným hráčom je Sufag (predtým tiež Snowstar,  ARECO a Gemini), súčasť skupiny MND. Medzi ďalšie značky môžeme zaradiť Supersnow či SMI Snowmakers. Najnovší druh snežného dela je snežné delo tyčové, vzniklo až v 21. storočí.
Les Martres-de-Veyre

Poloha

Obec má rozlohu 9,28 km². Najvyšší bod je položený 500 m n. m. a najnižší bod 323 m n. m.

Obyvateľstvo

Počet obyvateľov obce je 3 923 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Croix-de-la-Rochette

Poloha

Obec má rozlohu 3,04 km². Najvyšší bod je položený 811 m n. m. a najnižší bod 313 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sekundárny elektrochemický článok

Sekundárny elektrochemický článok (iné názvy: sekundárny článok, vratný elektrochemický článok, akumulátor, akumulátorový článok) je elektrochemický článok, ktorý po nabití (chemickej reakcii vyvolanej jednosmerným prúdom) je schopný spustiť opačnú chemickú reakciu, ktorou vzniká jednosmerný prúd (opačného smeru ako prúd nabitia).

Princíp

Prechádzajúci prúd v nich vyvoláva vratné chemické zmeny, ktoré sa prejavia rozdielnym elektrochemickým potenciálom na elektródach. Z elektród sa potom dá čerpať na úkor týchto zmien elektrická energia späť. Pretože sú napätia na článkoch chemických akumulátoroch relatívne malé (okolo 1,4 - 3,6 V), sú niekedy akumulátory združované do akumulátorových batérií s vyšším napätím, napr. 12 V alebo 24 V.

Životnosť

Životnosť väčšiny chemických akumulátorov sa pohybuje okolo 3 rokov (približne 1 000 nabíjacích cyklov). Existujú však aj akumulátory so životnosťou okolo 6 rokov (olovené a nikel-kadmiové). Počas tejto doby postupne klesá kapacita akumulátora kvôli chemickej korózii elektród, zhoršovaniu izolačných vlastností separátorov a nevratným zmenám elektrolytu. Keď dosiahne kapacita menej ako 70 % nominálnej kapacity (vyznačenej na obale), považuje sa to za koniec životnosti akumulátora.
Životnosť akumulátora výrazne znižuje používanie pri vysokej teplote (35 °C a viac), časté prebíjanie alebo pridlhé ponechanie vo vybitom stave.

Využitie

Akumulátory sa využívajú v mnohých zložitejších strojoch ako pomocný zdroj energie. Olovené akumulátory sú súčasťou každého automobilu ako zdroj pre štartér. Akumulátory poháňajú klasické ponorky, robia sa aj pokusy s pohonom pre ďalšie dopravné prostriedky. Dôležité je aj využitie v spotrebnej elektronike. Akumulátor obsahuje napríklad notebook, alebo mobilný telefón.
Sainte-Eusoye

Poloha

Obec má rozlohu 8,48 km². Najvyšší bod je položený 178 m n. m. a najnižší bod 95 m n. m.

Obyvateľstvo

Počet obyvateľov obce je 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veselianka

Prameň

Pramení v Oravských Beskydách na juhovýchodných svahoch vrchu Pilsko (1 556,9 m n. m.) v nadmorskej výške cca 1 285 m n. m. v lokalite Suchý potok.

Smer toku

Od prameňa tečie najprv na krátkom úseku na východ, následne sa stáča, pričom na hornom toku tečie severojužným smerom. Od sútoku s pravostranným prítokom z južného svahu Dudovej sa stáča na juhovýchod, obcou Oravské Veselé na strednom toku preteká opäť severojužným smerom. Od sútoku s Lopatovym potokom po sútok s Poperačským potokom pokračuje na juhovýchod a vytvára niekoľko výrazných ohybov koryta. Na dolnom toku už tečie opäť severojužným smerom.

Ústie

Veselianka sa vlieva do Bielej Oravy pri obci Oravská Jasenica v nadmorskej výške cca 608 m n. m.
Krížová kosť

Osifikácia

Zrast oblúkov v strednej čiare (crista sacralis mediana) nastáva medzi 7. - 12. rokom života.